AWC ดีด 3% โบรกแนะ “ซื้อ” เป้า 6.40 บ. ลุ้นปี 66 ผลงานฟื้นตัว
AWC ดีด 3% ลุ้นปี 66 ผลการดำเนินงานฟื้นตัวต่อเนื่อง รับแรงหนุนจากฤดูกาลท่องเที่ยวไทย และนักท่องเที่ยวต่างชาติเพิ่มขึ้น โบรกแนะนำ “ซื้อ” ราคาเป้าหมาย 6.40 บ. 
AWC ดีด 3% จับตาไตรมาส 4/65 พลิกทำกำไร รับท่องเที่ยวฟื้น และนักท่องเที่ยวต่างชาติเพิ่มขึ้น โบรกแนะนำ “ซื้อ” ราคาเป้าหมาย 6.40 บ.
10 ก.พ. 2566

ผู้สื่อข่าวรายงานว่าวันนี้ (6 ก.พ.66) ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 14:56 น. อยู่ที่ระดับ 5.85 บาท บวก 0.15 บาท หรือ 2.63% ราคาสูงสุด 5.85 บาท ราคาต่ำสุด 5.65 บาท ด้วยมูลค่าซื้อขาย 265.31 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุว่าคาดการดำเนินงานปกติไตรมาส 4/65 พลิกกำไรได้จากแรงหนุนจากฤดูกาลท่องเที่ยวไทย และนักท่องเที่ยวต่างชาติเพิ่มขึ้นต่อเนื่องช่วยหนุนให้รายได้ต่อห้องว่าง (RevPar) กลับมาสู่ 75% ของช่วงก่อนโควิด โดยคาดจะเห็นกำไรจากการดำเนินงานฟื้นตัวชัดเจนในปี 66 โดยแนะนำ “ซื้อ” ราคาเป้าหมาย 6.40 บาท
นอกจากนี้ บริษัทหลักทรัพย์ พาย จำกัด (มหาชน) ระบุว่าแนวโน้มกำไรปกติไตรมาส 4/65 ของ AWC อยู่ที่ 140 ล้านบาท หนุนจากธุรกิจโรงแรมที่ฟื้นตัวดีที่จะมีรายได้ 2.2 พันล้านบาท เพิ่มขึ้น 171% จากงวดเดียวกันของปีก่อน และเพิ่มขึ้น 24% จากไตรมาสก่อนหน้าด้วยคาดการณ์ว่าอัตราการเข้าพัก (OCR) แตะ 62% จากไตรมาสก่อนอยู่ที่ 53% และคาดรายได้ต่อห้องว่าง (RevPar) ฟื้น 25% จากไตรมาสก่อนหน้า เป็น 3,270 บาทต่อคืน หรือ 85% ของช่วงก่อนเกิดโควิด